Գերբերա

Գերբերա (), պատկանում է բարդածաղկավորների Compositae ընտանիքին։

Կենսաբանական նկարագիր 
Գերբերայի բարձրությունը Երևանի պայմաններում հասնում է 80-90 սմ-ի։ Լուսասեր է, լավ է աճում արևոտ, տաք հողամասերում։ Նախընտրում է միջին բերրիության հողերը։ Պահանջում է առատ և հաճախակի ոռոգում։ Ծաղիկները խոշոր են, 5-10 սմ տրամագծով, բազմերանգ՝ սպիտակ, կարմիր, բաց վարդագույն, դեղին և այլն, գեղեցիկ են, նման են երիցուկի ծաղիկներին։ Ծաղկումը սկսվում է գարնանից և տևում մինչև աշուն։ Ծաղկակոթի երկարությունը հասնում է 40-60 սմ-ի։ Ծաղիկը կտրված վիճակում ջրի մեջ կարող է դիմանալ 10-15 օր։ Բացի ծաղկեփնջերում օգտագործելուց, օգտագործվում է նաև ծաղկային ձևավորումներում, միքսբորդերներում, ղևանդներում, մարգախոտերի ֆոնի վրա, զանազան խմբավորումներում և այլն։

Մշակում 
Բազմամյա բույս է, սակայն Երևանի պայմաններում երբեմն բաց գրունտում ցրտահարվում է։ Եթե վաղ աշնանային ուժեղ ցրտահարություններից հետո բույսի վերերկրյա մասերը ոչնչանում են, ապա անհրաժեշտ է դրանք հավաքել և հեռացնել, որից հետո բույսերը ծածկել գոմաղբի 10-15 սմ հաստության շերտով կամ թափված տերևներով։ Բազմանում է սերմերով և թփիկի բաժանումով։ Սերմեր ստանալու նպատակով հաճախ արհեստական փոշոտման կարիք է զգացվում, որովհետև նույն ծաղկի առէջքների փոշին ավելի շուտ է հասունանում, քան վարսանդը, որի համար կարիք է զգացվում դրանց փոշին վերցնել ու բեղմնավորել վաղ ծաղկած ծաղիկների վարսանդները։ Մեկ ծաղկաբույսից ստացվում է 50-60 հատ սերմ, իսկ մեկ գրամում պարունակվում է մոտավորապես 250 հատիկ։

Հաճախ սերմերով բազմացնելիս ստացվում են ոչ ցանկալի անհատներ։ Այդ պատճառով էլ գերբերան բազմանում է վեգետատիվ ճանապարհով՝ բույսի բաժանումով։ Սերմերով բազմացնելիս ցանկը կատարվում է ջերմատանը՝ հունվար-փետրվար ամիսներին, ցանկարկղերի կամ կավաթասերի մեջ։ Սերմերը ծլում են 7-10 օրվա ընթացքում։ Վեգետատիվ ճանապարհով բազմացումը կատարվում է գարնանը՝ նախօրոք պիտակավորած երկու տարեկան բույսի բաժանումով. այդ դեպքում մեկ բույսից կարելի է ստանալ 4-6 հատ բուսակ իրենց առանձին-առանձին արմատներով և 4-6 հատ տերևներով։

Բուսակներ տնկելիս թե՛ արմատները թե՛ տերևները 1/3-ի չափով պետք է կտրել՝ կարճացնել։ Վարակ չտարածելու նպատակով, ամեն մի նոր թուփ բաժանելիս դանակն անպայման պետք է աղտահանել։ Գրունտում տնկելիս ջերմոցի հողը պետք է պատրաստել 20 սմ խորությամբ, լցնելով հետևյալ հողախառնուրդը՝ 2 մաս բանջարանոցային հողի 1 մաս տերևահող և 1 մաս ավազ։

Բույսերը պետք է տնկել 10×10 սմ տարածությամբ և մինչև լավ արմատակալելը ստվերացնել։ Արմատակալելուց հետո դրանք կարելի է փոխադրել ջերմատուն, գրունտում կամ դարակների վրա, տնկելով 25-30 սմ հեռավորությամբ։

Տեսակներ 

 Gerbera aberdarica
 Gerbera abyssinica
 Gerbera ambigua
 Gerbera anandria
 Gerbera anandria
 Gerbera anandria
 Gerbera anandria
 Gerberia anadria
 Gerbera aspleniifolia
 Gerbera aurantiaca
 Gerbera bojeri
 Gerbera bonatiana
 Gerbera bracteata
 Gerbera brevipes
 Gerbera burchellii
 Gerbera burmanni
 Gerbera candollei
 Gerbera cavaleriei
 Gerbera chilensis
 Gerbera cineraria
 Gerbera connata
 Gerbera conrathii
 Gerbera cordata
 Gerbera coronopifolia
 Gerbera curvisquama
 Gerbera delavayi
 Gerbera discolor
 Gerbera diversifolia
 Gerbera elegans
 Gerbera elliptica
 Gerbera emirnensis
 Gerbera ferruginea
 Gerbera flava
 Gerbera galpinii
 Gerbera glandulosa
 Gerbera henryi
 Gerbera hieracioides
 Gerbera hirsuta
 Gerbera hypochaeridoides
 Gerbera integralis
 Gerbera integripetala
 Gerbera jamesonii
 Gerbera knorringiana
 Gerbera kokanica
 Gerbera kraussii
 Gerbera kunzeana
 Gerbera lacei
 Gerbera lagascae
 Gerbera lanuginosa
 Gerbera lasiopus
 Gerbera latiligulata
 Gerbera leandrii
 Gerbera leiocarpa
 Gerbera leucothrix
 Gerbera lijiangensis
 Gerbera linnaei
 Gerbera lynchii
 Gerbera macrocephala
 Gerbera nepalensis
 Gerbera nervosa
 Gerbera nivea
 Gerbera parva
 Gerbera peregrina
 Gerbera perrieri
 Gerbera petasitifolia
 Gerbera piloselloides
 Gerbera plantaginea
 Gerbera plicata
 Gerbera podophylla
 Gerbera pterodonta
 Gerbera pulvinata
 Gerbera pumila
 Gerbera randii
 Gerbera raphanifolia
 Gerbera ruficoma
 Gerbera saxatilis
 Gerbera semifloscularis
 Gerbera serotina
 Gerbera speciosa
 Gerbera tanantii
 Gerbera tomentosa
 Gerbera tuberosa
 Gerbera uncinata
 Gerbera viridifolia
 Gerbera welwitschii
 Gerbera wrightii

Գրականություն 
 Ծաղկաբուծություն և դեկորատիվ այգեգործություն, Հ. Ե. Նարինջյան

Բարդածաղկավորներ
Սենյակային բույսեր